

### **REPUBLIKA HRVATSKA**

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email: lepoglava@lepoglava.hr

Povjerenstvo za dodjelu javnih priznanja

KLASA: 061-01/24-01/1

URBROJ: 2186-9-02-24-1

Lepoglava, 11.07.2024. godine

 Temeljem odredbe članka 10. stavka 1. Odluke o javnim priznanjima Grada Lepoglave („Službeni vjesnik Varaždinske županije“ broj 25/05, 23/06 i 39/09), Povjerenstvo za dodjelu javnih priznanja objavljuje

**O G L A S**

**radi predlaganja kandidata za dodjelu javnih priznanja**

**Grada Lepoglave u 2024. godini**

**I.**

Priznanja Grada Lepoglave su javne pohvale za iznimna dostignuća i doprinos od osobitog značaja za razvitak i ugled Grada, a poglavito za uspjehe u unapređivanju gospodarstva, znanosti, kulture, prosvjete, sporta, skrbi i zaštite prirodnog okoliša te drugih javnih djelatnosti kao i poticanje aktivnosti koje su navedenome usmjerene.

**II.**

Javna priznanja Grada Lepoglave jesu :

1. **Proglašenje počasnim građaninom Grada Lepoglave** (povelja Grada Lepoglave)
2. **Nagrada Grada Lepoglave** (plaketa)
	* za životno djelo,
	* za iznimna dostignuća u proteklom jednogodišnjem razdoblju,
	* za doprinos ugledu i promociji Grada Lepoglave u zemlji i inozemstvu.

**III.**

Počasnim građaninom Grada Lepoglave može se proglasiti građanin Republike Hrvatske ili strani državljanin koji je svojim djelovanjem i postupcima znatno pridonio promicanju, značaju i ugledu Grada Lepoglave te ostvarivanju i razvoju međusobnih odnosa Grada Lepoglave s drugim gradovima i općinama u Hrvatskoj i inozemstvu.

**IV.**

Nagrada Grada Lepoglave dodjeljuje se za iznimna dostignuća značajna za Grad Lepoglavu na raznim područjima djelovanja i stvaralaštva i to za životno djelo, iznimna dostignuća u proteklom jednogodišnjem razdoblju te za doprinos ugledu i promociji Grada Lepoglave u zemlji i inozemstvu.

Nagrada se može dodijeliti hrvatskim i stranim državljanima, pravnim osobama te udrugama u zemlji i inozemstvu.

**V.**

Javno priznanje može se dodijeliti i posmrtno.

**VI.**

Pravo predlaganja kandidata za dodjelu javnih priznanja imaju fizičke i pravne osobe s područja Grada Lepoglave te gradonačelnik.

**VII.**

Prijedlozi za dodjelu javnih priznanja moraju biti pismeno obrazloženi i sadržavati:

* + podatke o podnositeljima prijedloga,
	+ životopis fizičke osobe, odnosno osnovne podatke o pravnoj osobi i njenu poslovanju,
	+ iscrpno obrazloženje zasluga zbog kojih se pojedinac ili pravna osoba predlažu za dodjelu javnih priznanja,
	+ drugu odgovarajuću dokumentaciju (objavljen rad, natjecateljski rezultati, nagrade i sl.)

**VIII.**

Prijedlozi za dodjelu javnih priznanja dostavljaju se Povjerenstvu za dodjelu javnih priznanja **najkasnije do 31. listopada 2024. godine, u pisanom obliku na adresu: Grad Lepoglava, Povjerenstvo za dodjelu javnih priznanja, Antuna Mihanovića 12, 42250 Lepoglava (s naznakom „ Za oglas – javna priznanja“) kao i u elektroničkom obliku na e-mail:** **lepoglava@lepoglava.hr****.**

 Predsjednik Povjerenstva

 Robert Dukarić